CELEX: 32019D1196
Language: fi
Date: 2019-07-11 00:00:00
Title: Komission päätös (EU) 2019/1196, annettu 11 päivänä heinäkuuta 2019, Ison-Britannian ja Pohjois-Irlannin yhdistyneen kuningaskunnan osallistumisesta Euroopan unionin rikosoikeudellisen yhteistyön virastosta (Eurojust) annettuun Euroopan parlamentin ja neuvoston asetukseen (EU) 2018/1727

12.7.2019   
               
               
                  FI
               
               
                  Euroopan unionin virallinen lehti
               
               
                  L 187/50
               
            
         KOMISSION PÄÄTÖS (EU) 2019/1196,
         annettu 11 päivänä heinäkuuta 2019,
         Ison-Britannian ja Pohjois-Irlannin yhdistyneen kuningaskunnan osallistumisesta Euroopan unionin rikosoikeudellisen yhteistyön virastosta (Eurojust) annettuun Euroopan parlamentin ja neuvoston asetukseen (EU) 2018/1727
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan N:o 21 ja erityisesti sen 4 artiklan,
         sekä katsoo seuraavaa:
         
                     (1)
                  
                  
                     Ison-Britannian ja Pohjois-Irlannin yhdistynyt kuningaskunta, jäljempänä ’Yhdistynyt kuningaskunta’, ilmoitti neuvoston puheenjohtajalle 14 päivänä maaliskuuta 2019 päivätyllä kirjeellä aikomuksestaan osallistua Euroopan parlamentin ja neuvoston asetukseen (EU) 2018/1727 (1).
                  
               
                     (2)
                  
                  
                     Koska Yhdistyneen kuningaskunnan osallistumiselle asetukseen (EU) 2018/1727 ei ole asetettu erityisiä edellytyksiä, siirtymätoimenpiteitä ei tarvita.
                  
               
                     (3)
                  
                  
                     Tämän vuoksi olisi vahvistettava Yhdistyneen kuningaskunnan osallistuminen asetukseen (EU) 2018/1727.
                  
               
                     (4)
                  
                  
                     Asetus (EU) 2018/1727 tuli voimaan 11 päivänä joulukuuta 2018, ja sitä sovelletaan 12 päivästä joulukuuta 2019.
                  
               
                     (5)
                  
                  
                     Yhdistynyt kuningaskunta ilmoitti 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen, jäljempänä ’SEU-sopimus’, 50 artiklan mukaisesti. Perussopimuksia lakataan soveltamasta Yhdistyneeseen kuningaskuntaan sinä päivänä, jona erosopimus tulee voimaan, tai, jollei sopimusta ole, kahden vuoden kuluttua edellä tarkoitetusta ilmoituksesta, ellei Eurooppa-neuvosto yhteisymmärryksessä Yhdistyneen kuningaskunnan kanssa päätä yksimielisesti pidentää tätä määräaikaa.
                  
               
                     (6)
                  
                  
                     Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevasta sopimuksesta (2), jäljempänä ’erosopimus’, sovittiin unionin ja Yhdistyneen kuningaskunnan hallituksen välillä marraskuussa 2019, mutta sen voimaantuloa varten tarvittavia sisäisiä menettelyjä ei ole vielä saatu päätökseen. Erosopimuksen neljännessä osassa määrätään siirtymäkaudesta, joka alkaa sopimuksen voimaantulopäivästä. Siirtymäkauden aikana unionin lainsäädäntöä sovelletaan Yhdistyneeseen kuningaskuntaan ja Yhdistyneessä kuningaskunnassa erosopimuksen mukaisesti.
                  
               
                     (7)
                  
                  
                     SEU-sopimuksen 50 artiklan 3 kohdan mukaista määräaikaa jatkettiin 22 päivänä maaliskuuta 2019 Eurooppa-neuvoston päätöksellä (EU) 2019/476 (3) yhteisymmärryksessä Yhdistyneen kuningaskunnan kanssa 22 päivään toukokuuta 2019 saakka sillä edellytyksellä, että Yhdistyneen kuningaskunnan parlamentin alahuone hyväksyisi erosopimuksen viimeistään 29 päivänä maaliskuuta 2019, tai jos alahuone ei hyväksyisi erosopimusta viimeistään 29 päivänä maaliskuuta 2019, määräaikaa pidennettäisiin 12 päivään huhtikuuta 2019 asti. Parlamentin alahuone ei hyväksynyt erosopimusta 29 päivään maaliskuuta 2019 mennessä. SEU-sopimuksen 50 artiklan 3 kohdan mukaista määräaikaa pidennettiin 11 päivänä huhtikuuta 2019 Eurooppa-neuvoston päätöksellä (EU) 2019/584 (4) yhteisymmärryksessä Yhdistyneen kuningaskunnan kanssa vielä 31 päivään lokakuuta 2019 saakka. Määräaikaa voidaan Yhdistyneen kuningaskunnan pyynnöstä pidentää edelleen yhteisymmärryksessä Yhdistyneen kuningaskunnan kanssa tehtävällä Eurooppa-neuvoston yksimielisellä päätöksellä. Lisäksi Yhdistynyt kuningaskunta voi milloin tahansa peruuttaa ilmoituksensa erota unionista.
                  
               
                     (8)
                  
                  
                     Asetusta (EU) 2018/1727 sovelletaan sen vuoksi Yhdistyneeseen kuningaskuntaan ja Yhdistyneessä kuningaskunnassa ainoastaan siinä tapauksessa, että Yhdistynyt kuningaskunta on jäsenvaltio 12 päivänä joulukuuta 2019 tai erosopimus on tullut voimaan viimeistään kyseisenä päivänä.
                  
               
                     (9)
                  
                  
                     Pöytäkirjassa N:o 21 olevan 4 artiklan nojalla tämän päätöksen olisi tultava voimaan kiireellisesti seuraavana päivänä sen jälkeen, kun se on julkaistu Euroopan unionin virallisessa lehdessä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Vahvistetaan Ison-Britannian ja Pohjois-Irlannin yhdistyneen kuningaskunnan osallistuminen asetukseen (EU) 2018/1727.
         
         
            2 artikla
            Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 11 päivänä heinäkuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  Euroopan parlamentin ja neuvoston asetus (EU) 2018/1727, annettu 14 päivänä marraskuuta 2018, Euroopan unionin rikosoikeudellisen yhteistyön virastosta (Eurojust) ja neuvoston päätöksen 2002/187/YOS korvaamisesta ja kumoamisesta (EUVL L 295, 21.11.2018, s. 138).
         
            (2)  EUVL C 144I, 25.4.2019, s. 1.
         
         
            (3)  Eurooppa-neuvoston päätös (EU) 2019/476, tehty yhteisymmärryksessä Yhdistyneen kuningaskunnan kanssa, annettu 22 päivänä maaliskuuta 2019, SEU 50 artiklan 3 kohdan mukaisen määräajan pidentämisestä (EUVL L 80 I, 22.3.2019, s. 1).
         
            (4)  Eurooppa-neuvoston päätös (EU) 2019/584, tehty yhteisymmärryksessä Yhdistyneen kuningaskunnan kanssa, annettu 11 päivänä huhtikuuta 2019, SEU 50 artiklan 3 kohdan mukaisen määräajan pidentämisestä (EUVL L 101, 11.4.2019, s. 1).